*د میدان وردګ ولایت په مرکز میدان ښار کې د افغانی سرې میاشتې ټولنې لخوا په (۲۰۰) اړمنو او بېوزله کورنیو خوراکی توکی ووېشل شول!* نن بنجشنبې د روان ۱۴۴۵ سپوږمیز کال د جمادی الاول میاشتې ۲۴ مه نېټه، د افغانی سرې میاشتې ټولنې اړوند مرکزی سویل لویدیځ زون سره په همغږۍ، د میدان وردګ ولایتی څانګې رئیس ښاغلی! مولوی عبدالقدوس "عمر" په هدایت، د څانګې (BDRT) ټیم غړو لخوا، د یاد ولایت په مرکز میدان ښار کې په (۲۰۰) اړمنو او بېوزله کورنیو د ترکیې هېواد سرې میاشتې ټولنې لخوا د خوراکی توکو شوې مرسته ووېشل شوه. د یادونې وړ ده، چې هرې کورنۍ ته (۱۰۰) کیلو اوړه، (۲۴.۵) کیلو وریجې، (۱۰) لېتره غوړی، (۸) کیلو لوبیا، (۵) کیلو بوره، (۱) کیلو شین چای، (۲) کیلو مالګه او یو قطی BP-5 بیسکوټ ورکړل شول. په درنښت *د میدان وردګ ولایت سرې میاشتې ریاست د خپرونو او عامه اړیکو مدېریت.*